CELEX: 62010CN0501
Language: et
Date: 2010-10-19 00:00:00
Title: Kohtuasi C-501/10: Eelotsusetaotlus, mille on esitanud Tribunale di Santa Maria Capua Vetere (Itaalia) 19. oktoobril 2010 — Kriminaalmenetlus Raffaele Russo süüdistuses

18.12.2010   
            
            
               ET
            
            
               Euroopa Liidu Teataja
            
            
               C 346/34
            
         Eelotsusetaotlus, mille on esitanud Tribunale di Santa Maria Capua Vetere (Itaalia) 19. oktoobril 2010 — Kriminaalmenetlus Raffaele Russo süüdistuses
   (Kohtuasi C-501/10)
   ()
   2010/C 346/60
   Kohtumenetluse keel: itaalia
   
      Eelotsusetaotluse esitanud kohus
   
   Tribunale di Santa Maria Capua Vetere
   
      Põhikohtuasja pooled
   
   
      Kaebuse esitaja: Raffaele Russo
   
      Eelotsuse küsimused
   
   Kas asutamisvabadust ja teenuste osutamise vabadust võib piirata riikliku süsteemiga, mis põhineb sellel, et välja antakse piiratud arv kontsessioone ja seejärel avaliku julgeoleku alaseid lube, kusjuures see süsteem näeb ette:
   
               a)
            
            
               üldise suunitluse, mille kohaselt kaitstakse nende kontsessioonide omanikke, mis anti välja varem menetluse kohaselt, millega üks osa ettevõtjaid jäeti õigusvastaselt kõrvale;
            
         
               b)
            
            
               õigusnormid, mis tagavad faktiliselt, et säilib saavutatud kaubanduslik positsioon (näiteks uutele kontsessionääridele kehtestatud keeld paigutada oma kassad juba olemasolevatele kassadele lähemale, kui ette nähtud);
            
         
               c)
            
            
               nende juhtumite kindlaksmääramine, mil kontsessioon tühistatakse ning küllaltki suur tagatis jäetakse tagastamata; sealhulgas juhtum, mil kontsessionäär haldab otseselt või kaudselt piiriülest mängutegevust, mis on samastatav kontsessiooni esemeks oleva tegevusega?